CELEX: 32018D0489
Language: lv
Date: 2018-03-21 00:00:00
Title: Komisijas Īstenošanas lēmums (ES) 2018/489 (2018. gada 21. marts), ar ko groza Lēmumu (ES) 2017/675 par pasākumiem, lai novērstu mutes un nagu sērgas vīrusa ievešanu Savienībā no Alžīrijas un Tunisijas (izziņots ar dokumenta numuru C(2018) 1604) (Dokuments attiecas uz EEZ. )

23.3.2018   
            
            
               LV
            
            
               Eiropas Savienības Oficiālais Vēstnesis
            
            
               L 81/20
            
         KOMISIJAS ĪSTENOŠANAS LĒMUMS (ES) 2018/489
   (2018. gada 21. marts),
   ar ko groza Lēmumu (ES) 2017/675 par pasākumiem, lai novērstu mutes un nagu sērgas vīrusa ievešanu Savienībā no Alžīrijas un Tunisijas
   
      
         (izziņots ar dokumenta numuru C(2018) 1604)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu Nr. 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (1), un jo īpaši tās 18. panta 6. punktu,
   ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (2), un jo īpaši tās 22. panta 6. punktu,
   tā kā:
   
               (1)
            
            
               Ar Direktīvu 91/496/EEK nosaka principus, kuri reglamentē veterinārās pārbaudes attiecībā uz dzīvniekiem, ko Savienībā ieved no trešām valstīm. Ar Direktīvu 97/78/EK nosaka principus, kuri reglamentē veterinārās pārbaudes attiecībā uz produktiem, ko Savienībā ieved no trešām valstīm. Turklāt abas minētās direktīvas paredz pasākumus, ko Komisija var pieņemt, ja trešās valsts teritorijā parādās vai izplatās slimība, kas var nopietni apdraudēt dzīvnieku vai cilvēku veselību.
            
         
               (2)
            
            
               Pēc tam, kad Alžīrija un Tunisija paziņoja par mutes un nagu sērgas uzliesmojumiem minētajās valstīs, ar Komisijas Īstenošanas lēmumiem (ES) 2017/675 (3) un (ES) 2017/887 (4) tika noteikti aizsardzības pasākumi Savienības līmenī.
            
         
               (3)
            
            
               Lēmumu (ES) 2017/675 piemēro līdz 2018. gada 30. aprīlim.
            
         
               (4)
            
            
               Tā kā situācija saistībā ar mutes un nagu sērgu Alžīrijā un Tunisijā joprojām ir neskaidra un uz šīm valstīm no dalībvalstīm tiek eksportēts ievērojams skaits dzīvu liellopu sūtījumu, tad ieviesto pasākumu piemērošanas termiņu ir lietderīgi pagarināt.
            
         
               (5)
            
            
               Šajā lēmumā paredzētie pasākumi būtu jāpiemēro uz laiku, kas ļauj pilnībā izvērtēt mutes un nagu sērgas attīstību tās skartajās teritorijās.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma (ES) 2017/675 5. pantu aizstāj ar šādu:
   
      “5. pants
      Šo lēmumu piemēro līdz 2019. gada 30. jūnijam.”
   
   2. pants
   Šis lēmums ir adresēts dalībvalstīm.
   
      Briselē, 2018. gada 21. martā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 268, 24.9.1991., 56. lpp.
   
   
      (2)  OV L 24, 30.1.1998., 9. lpp.
   
   
      (3)  Komisijas 2017. gada 7. aprīļa Īstenošanas lēmums (ES) 2017/675 par pasākumiem, lai novērstu mutes un nagu sērgas vīrusa ievešanu Savienībā no Alžīrijas un Tunisijas (OV L 97, 8.4.2017., 31. lpp.).
   
      (4)  Komisijas 2017. gada 22. maija Īstenošanas lēmums (ES) 2017/887 par pasākumiem, lai novērstu mutes un nagu sērgas vīrusa ievešanu Savienībā no Tunisijas, un ar ko groza Īstenošanas lēmumu (ES) 2017/675 (OV L 135, 24.5.2017., 25. lpp.).